b)

Dopĺňa sa táto príloha IX: „PRÍLOHA IX Informácie poskytované v prípade predaja, prenájmu alebo predaja na splátky cez internet 1. Na účely bodov 2 až 5 tejto prílohy sa uplatňujú tieto vymedzenia pojmov: a) ‚mechanizmus zobrazovania‘ je akákoľvek obrazovka vrátane dotykovej obrazovky alebo iná vizuálna technológia použitá na zobrazenie internetového obsahu používateľom; b) ‚vnorené zobrazenie‘ je vizuálne rozhranie, v ktorom sa obrázok alebo súbor údajov sprístupní po kliknutí myšou, ukázaní kurzorom myši alebo roztvorení iného obrázka alebo súboru údajov ťuknutím na dotykovej obrazovke; c) ‚dotyková obrazovka‘ je obrazovka reagujúca na dotyk, napríklad obrazovka tabletového počítača, počítača typu slate alebo smartfónu; d) ‚alternatívny text‘ je text uvedený ako alternatíva k obrázku, ktorá umožňuje zobrazenie informácií v inej ako grafickej forme v prípade, že zobrazovacie zariadenia nedokážu vykresliť obrázok, alebo ako pomôcka pre dostupnosť, napríklad ako vstupná informácia pre aplikácie hlasovej syntézy. 2. Príslušný štítok, ktorý dodávatelia sprístupňujú v súlade s článkom 3 alebo v prípade zostavy podľa vhodnosti riadne vyplnený na základe štítka a informačných listov poskytnutých dodávateľmi v súlade s článkom 3, sa zobrazuje na mechanizme zobrazovania v blízkosti ceny výrobku alebo zostavy v súlade s časovým plánom stanoveným v článku 3. Ak sa zobrazuje výrobok aj zostava, ale cena sa uvádza len pre zostavu, zobrazuje sa len štítok zostavy. Štítok musí byť taký veľký, aby bol zreteľne viditeľný a čitateľný, pričom jeho veľkosť musí byť primeraná veľkosti uvedenej v prílohe III. Štítok sa môže zobrazovať použitím vnoreného zobrazenia a v takom prípade musí byť obrázok použitý na prístup k štítku v súlade so špecifikáciami stanovenými v bode 3 tejto prílohy. Ak sa použije vnorené zobrazenie, štítok sa zobrazí po prvom kliknutí myšou, ukázaní kurzorom myši alebo roztvorení obrázka ťuknutím na dotykovej obrazovke. 3. Obrázok použitý na prístup k štítku v prípade vnoreného zobrazenia musí: a) byť šípka vo farbe zodpovedajúcej triede energetickej účinnosti výrobku alebo zostavy na štítku; b) označovať na šípke triedu energetickej účinnosti výrobku alebo zostavy bielou farbou v rovnakej veľkosti písma, ako je veľkosť písma, ktorou je uvedená cena, a c) mať jeden z týchto dvoch formátov: 4. V prípade vnoreného zobrazenia je postupnosť zobrazenia štítka na obrazovke takáto: a) obrázok uvedený v bode 3 tejto prílohy sa zobrazí na mechanizme zobrazovania v blízkosti ceny výrobku alebo zostavy; b) obrázok má formu prepojenia na štítok; c) štítok sa zobrazí po kliknutí myšou, ukázaní kurzorom myši alebo roztvorení obrázka ťuknutím na dotykovej obrazovke; d) štítok sa zobrazí ako kontextové okno, nová karta, nová stránka alebo vložená obrazovka; e) na zväčšenie štítka na dotykovej obrazovke platia pravidlá daného zariadenia pre zväčšovanie na dotykovej obrazovke; f) štítok sa prestane zobrazovať pomocou možnosti ‚zatvoriť‘ alebo iného štandardného mechanizmu zatvorenia; g) alternatívny text pre obrázok, ktorý sa zobrazí pri neúspešnom zobrazení štítka, obsahuje triedu energetickej účinnosti výrobku alebo zostavy v rovnakej veľkosti písma, ako je veľkosť písma, ktorou je uvedená cena. 5. Príslušný informačný list poskytnutý dodávateľmi v súlade s článkom 3 sa zobrazuje na mechanizme zobrazovania v blízkosti ceny výrobku alebo zostavy. Informačný list výrobku musí byť taký veľký, aby bol zreteľne viditeľný a čitateľný. Informačný list výrobku sa môže zobrazovať použitím vnoreného zobrazenia a v takom prípade musí byť na odkaze použitom na prístup k informačnému listu zreteľne a čitateľne uvedené ‚Informačný list výrobku‘. Ak sa použije vnorené zobrazenie, informačný list výrobku sa zobrazí po prvom kliknutí myšou, ukázaní kurzorom myši alebo roztvorení odkazu ťuknutím na dotykovej obrazovke.“